I formiddags satte flere patruljer efter en 34-årig mand i Frederikshavn by, der ikke ville stoppe, da han blev bedt om det. Jagten fortsatte i en halv time, men ude på Mosbjergvej mellem Frederikshavn og Hjørring kørte manden af uvisse årsager ind på en mark og sad fast. Politiet forsøgte, at komme hen til bilen, men inden lykkedes det manden, at få bilen fri og påkørte med vilje en af betjentene. Betjenten slog benet, men fik ingen brud. Det var først, da politiet affyrede et varselsskud og bagefter et skud, der punkterede det ene dæk, at manden kunne anholdes. Den 34-årige kørte i en lånt bil. Han er fra Sjælland og var formentligt på vej til Kragskovhede, hvor han skal afsone en dom. Det er endnu uvist, om han skal fremstilles i grundlovsforhør.

Referat:
Politiet måtte affyre et varselsskud og et sigteskud mod det ene dæk før de fik manden standset. Inden nåede han at påkøre en betjent.